Stella Polaris har i mange år været fast gæst i Aarhus, hvor primært unge kommer og hører elektronisk musik og drikker kolde øl - forhåbentlig i solskinsvejr.

Tusinder af gæster plejer at kigge forbi, og nu har arrangørerne fået styr på en dato for 2016-udgaven.

Det bliver den 30. juli 2016 - og det bliver som i de senere år i Botanisk Have i Aarhus.

'Der er bedt om godt vejr og ikke de 70 mm regn, der ramte Stella Polaris i 2015', skriver arrangørerne om Aarhus-festen, der fuldkommen druknede i regn i 2015. Så meget, at arrangørerne måtte aflyse en del af programmet og udvide festen til at strække sig over to dage.

Stella Polaris trodser regnen

Udover Aarhus får også Kolding, Sønderborg og Frederiksberg besøg af Stella Polaris.

Tidligere har verdensstjernen Moby spillet et enkelt sæt hos Stella Polaris, mens også Laid Back og Rosa Lux har været på plakaten.

Nedenfor kan du se en kort videobid fra Stella Polaris i 2013: